Sinikka Hurskainen

Ulla Sinikka Hurskainen (ent. Hurskainen-Leppänen) (s. 22. maaliskuuta 1951 Kuusankoski) on suomalainen poliitikko. Hän oli SDP:n kansanedustaja vuosina 1983–1999 ja 2003–2011.

Hurskainen on naimisissa Suomen merimieskirkon pääsihteerin Sakari Lehmuskallion kanssa. Vuosina 1984–1990 Hurskainen oli naimisissa kansanedustaja Urpo Leppäsen kanssa. Hurskaisella on yksi lapsi, Ida (s. 1985).

Koulutukseltaan Hurskainen on sosionomi.

Hurskainen on toiminut Kuusankosken kaupunginvaltuutettuna 1973–1978 ja Imatran kaupunginvaltuutettuna 1981–1992 ja 2001 alkaen uudestaan.

Hurskainen on myös pitkään maalannut naivistisia maalauksia ja hän mainitsee maalaamisen harrastuksekseen. Hän on Imatran taideyhdistyksen jäsen ja oli eduskunnan kuvataidekerhon puheenjohtaja.

Lähteet

Aiheesta muualla 
 

Kansanedustajat
Kymen vaalipiiri
Suomen Sosialidemokraattisen Puolueen poliitikot
Kuusankosken kaupunginvaltuutetut
Imatran kaupunginvaltuutetut
Vuonna 1951 syntyneet
Elävät henkilöt